允禵奉祀景陵，竟有奸民投书伊之院中，造作大逆之言称允禵为皇帝、而称允禟之母为太后。允禵见书大逆之语，剪裁藏匿向该管总兵云：此非大事可酌量完结。即此，则其悖乱之心何尝改悔耶？…从前诸王大臣罗列允禩大罪四十欵，允禟大罪二十八欵，允禵大罪十四欵，又特参允䄉魇胜之罪，恳请将伊等立正典刑以彰国宪。朕再四踌躇心实不忍，暂将允禩拘禁降旨询问，外省封疆大臣待其回奏，然后定夺，仍令太监数人供其使令、一切饮食所需听其索取，不意此际，允禩、允禟遂伏冥诛。皇考切齿痛心于允禩、允禟等，则伊等不忠不孝之罪，尚安有得逃于天谴者乎